stanford-oval/wikipedia huggingface dataset:
באד הומבורג
היסטוריה > עיר ספא ומשכן קיסרי

עם בואה של תעשיית הספא לעיר באמצע המאה ה-19, שקצרה רווחים גדולים מהקזינו שנבנה בעיר, התפרסמה העיר כעיר מעיינות מרפא קוסמופוליטית. המרחצאות של באד הומבורג היו חביבים במיוחד על האצולה הרוסית.
תעשיית הספא החלה עם גילוי "מעיין אליזבת" (Elisabethenbrunnen) ב-1834, אם כי הקידומת באד ניתנה לעיר רק ב-1912. בניין הספא והקזינו הראשון בהומבורג נבנו בשנים 1842-1841 על ידי האחים פרנסואה (François‏ 1877-1806) ולואי בלאן (Louis Blanc‏ 1852-1806), שאחר כך רכשו את הקזינו במונטה קרלו, ומשום כך מכנים לעיתים את הקזינו של באד הומבורג "האם של מונטה קרלו". הקזינו נסגר ב-1873 בשל החוק הפרוסי שאסר הימורים, ונפתח מחדש רק אחרי מלחמת העולם השנייה ב-1949-1948. ב-1860 חוברה העיר לפרנקפורט באמצעות מסילת רכבת ה"הומבורגר באן" (Homburger Bahn).
ב-1888 התפרסמה באד הומבורג ברחבי הקיסרות הגרמנית משום שוילהלם השני, קיסר גרמניה הכריז על טירת באד הומבורג כמעון הקיץ הקיסרי, ואחר כך מימן את בניית כנסיית המושיע (Erlöserkirche, נבנתה בשנים 1905-1901) הסמוכה. אשתו, הקיסרית אוגוסטה ויקטוריה משלזוויג-הולשטיין, תרמה לכנסייה את המזבח המשובץ באבנים טובות שיועד במקור לכנסייה במתחם אוגוסטה ויקטוריה שבירושלים. גם אמו של וילהלם, ויקטוריה, אלמנת הקיסר הקודם, ובתה הבכורה של המלכה ויקטוריה מבריטניה התגוררה במקום שנים רבות. אחיה, המלך לעתיד אדוארד השביעי, מלך הממלכה המאוחדת, התארח במקום לעיתים קרובות. אדוארד פרסם את מגבעת הומבורג ואת המכנסיים ששוליהם מגולגלים כלפי מעלה באופן קבוע, שפגש במקום. הוא אף עבר 32 פעמים צומות לריפוי.
"מועדון הגולף של באד הומבורג" (Homburger Golf Club 1899 e. V) ברודרוויסן (Röderweisen) שבדורנהולצהאוזן (Dornholzhausen) – כיום חלק מבאד הומבורג - הוא מועדון הגולף הוותיק ביותר בגרמניה. שורשיו בפארק ההבראה של באד הומבורג ("קוּרפארק"), שבו אפשר עדיין למצוא בניינים של מועדונים ישנים ואפילו קטעים של מסלול גולף שעדיין ניתן לשחק בהם.
לא רחוק ממנו ניצבת קפלה רוסית – למעשה שמה המדויק הוא כנסיית כל הקדושים – כנסייה השייכת לנצרות האורתודוקסית שאבן הפינה שלה הונחה בנוכחות הזוג הקיסרי הרוסי ב-16 באוקטובר 1896, אם כי הם לא נכחו בטקס ההקדשה כשהמבנה הושלם, כמעט שלוש שנים אחר כך.
המלך צ'וללונגקורן מסיאם (כיום תאילנד) שלח ביתן גן תאי בהכרת תודה על מרפא מוצלח. הביתן הוקם ב-1914.
הורקס (Horex) הייתה חברת אופנועים גרמנית ידועה של "Horex - Fahrzeugbau AG", שנוסדה בבאד הומבורג על ידי פריץ קלימן (Fritz Kleemann) ב-1923.
היסטוריה > התקופה המודרנית

עסקי הספא הלכו והתדרדרו עקב שתי מלחמות העולם, אבל חשיבות העיר דווקא גדלה משום שמוקמו בה מטות של רשויות שונות וגופי ממשל. בסתיו 1946 כבר הורה הממשל הצבאי על הקמת רשויות לשני האזורים. באד הומבורג נבחרה כמקום המושב של המרכז המנהלי הפיננסי. ב-23 ביולי 1947 הקימה "מועצת הכלכלה של שני האזורים" במקום את "המרכז המיוחד של הכסף והאשראי" כהכנה לרפורמה במטבע. בראש המרכז עמד לודוויג ארהארד. גם אחרי שנוסדה הרפובליקה הפדרלית של גרמניה – גרמניה המערבית, ובון נקבעה כבירתה, נשארו בבאד הומבורג מנהלת החוב הפדרלי (Bundesschuldenverwaltung), המשרד לטיפול בניירות ערך (Amt für Wertpapierbereinigung), והמשרד הפדרלי להשוואה (Bundesausgleichsamt).
במאה ה-20 הפכה באד הומבורג לאזור מגורים חביב על המעמד העליון. ב-30 בנובמבר 1989 נרצח אחד מחבריו, אלפרד הרהאוזן (Alfred Herrhausen). הרהאוזן, שהיה מנכ"ל דויטשה בנק, נהרג ונהגו נפצע ממטען צד מתוחכם שהונח בדרך מבאד הומבורג. משערים כי את הפצצה הכינו אנשי סיעת הצבא האדום, אם כי סברה זו לא הוכחה בוודאות מעולם.
הקהילה היהודית

בבאד הומבורג התקיימה קהילה יהודית קטנה מאז המאה ה-16.
בין השנים תרי"א (1852) - תרל"ה (1875) כיהן כרב במקום רבי פנחס זליגמן פרום.
במהלך שנות ה-20 של המאה העשרים התגוררו בבאד הומבורג סופרים ואינטלקטואלים עבריים, ובהם ש"י עגנון, חיים נחמן ביאליק, אחד העם, יעקב פיכמן, משה גליקסון, נתן ביסטריצקי, נתן בירנבוים וזליג ושושנה פרסיץ.
בשנת 1921 עברו ש"י עגנון ואשתו מוויסבאדן לדירה מרווחת בבאד הומבורג. ב-6 ביוני 1924 פרצה שרֵפה בדירה זו, כתב יד מקור של עגנון ואוסף ספריו הגדול עלו באש. עגנון היה מאושפז בבית חולים בעת השרפה, ואשתו וילדיו ניצלו ברגע האחרון. זמן קצר לאחר השרפה עלה עגנון לארץ ישראל. בפארק העירוני במרכז העיר מוצב פסל של עגנון.עיריית באד הומבורג הציבה את הפסל לכבודו של עגנון כאשר קיבל את פרס נובל לספרות.לדברי ספרנית העירייה נמסר לה כי נשרף כתב יד שהכיל 1500 עמודים. עגנון ראה באירוע השרפה אות משמיים אשר בעקבותיו עלה לארץ ישראל.
בשנת 1922 עבר חיים נחמן ביאליק, בעצת רופאו, מברלין לבאד הומבורג, והתגורר בה כשנתיים, עד לעלייתו לארץ ישראל. בתקופה זו התהדקו הקשרים בין ביאליק לעגנון. יעקב יהודה ורשנר התמנה לרב עיר לאחר מלחמת העולם הראשונה וכיהן עד לשנת 1935.
כיום, ישנה קהילה יהודית המורכבת בעיקר מיהודים יוצאי ברית המועצות. רב הקהילה הוא הרב שלום בער רבינוביץ', חסיד חב"ד. ב-2013, נערכה בעיר הכנסת ספר תורה ראשונה מאז מלחמת העולם השנייה, ובמלאת שמונים שנה לליל הבדולח, ב-9 בנובמבר 2018, נחנך בית כנסת חדש ברחוב Töpferweg 1. בבית הכנסת שנחנך ישנו מגוון רחב של פעילויות וגן ילדים יהודי.
ערים תאומות

שווייץ כור, שווייץ
קרואטיה דוברובניק, קרואטיה
בריטניה אקסטר, בריטניה
צ'כיה מריאנסקה לזנה, צ'כיה (מ־1953) אימצה העיר את הגרמנים האתניים שגורשו מעיר זו, ואחר כך חתמה ברית ערים תאומות איתה.
אוסטריה מאיירהופן, אוסטריה
רוסיה פטרהוף, רוסיה
איטליה טראצ'ינה, איטליה
לוקסמבורג מונדורף-לה-באן, לוקסמבורג
צרפת קאבורג, צרפת
הערות שוליים

↑  במקור Bizone או Bizonia היה השם שניתן לשני אזורי הכיבוש המאוחדים של הבריטים והאמריקאים בגרמניה.
↑  רשימת הרבנים בין השנים 1825 עד 1942
| --- | --- |
בקרת זהויות :  NLI: 987007561913505171  BnF: cb158801365 (data)  GND: 4025770-8  LCCN: n80032050  MusicBrainz: ef47e509-6dc7-434b-9019-29624c766f40  NKC: ge191098  VIAF: 140016125   WorldCat (עם VIAF): 140016125 
המגדל הלבן, צולם מלואוונגסה 7
האחוזה של הלנדגראף עם הפארק וה"שלוסטורם" ("Weißer Turm" או "המגדל הלבן"), סימן ההיכר של באד הומבורג
"שלוסטורם" בבאד הומבורג
אנדרטה לזכר עגנון בבאד הומבורג
מועדון הטניס של באד הומבורג בקוּרפארק
"הקפלה הרוסית" או כנסיית כל הקדושים
ביתן הגן התאי בקוּרפארק
בית ברלינגטון

| --- | --- |

 מידע כללי
 סוג:  אחוזה 
 כתובת:  מייפייר 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 סגנון אדריכלי:  אדריכלות פלדיאנית, אדריכלות ג'ורג'יאנית 
 קואורדינטות:  51°30′32″N 0°08′22″W﻿ / ﻿51.508888888889°N 0.13944444444444°W﻿ / 51.508888888889; -0.13944444444444
 www.burlingtonhouse.org
  (למפת לונדון מוגדלת) קנט סארי ברקשייר בקינגהאם הרטפורדשייר אסקסבית ברלינגטון(למפת לונדון רגילה) קנט סארי בר. בקי. הרטפורדשייר אסקסבית ברלינגטון(למפת הסיטי של וסטמינסטר רגילה) הפרלמנט הבריטיבית ברלינגטון(למפת הסיטי של וסטמינסטר מוגדלת) הפרלמנט הבריטיבית ברלינגטון
 
חצר בית ברלינגטון (2004)
חזית המבנה (2005)
המבנה בשלהי המאה ה-17.
אחת מאכסדרות העמודים שתוכננו על ידי ג'יימס גיבס.
בית ברלינגטון (באנגלית: Burlington House) הוא מבנה הממוקם ברחוב פיקדילי שבלונדון בירת הממלכה המאוחדת. המבנה, הבנוי בסגנון פלדיאני היה במקורו בית מגורים פרטי. באמצע המאה ה-19 נרכש המבנה על ידי ממשלת בריטניה, הורחב והחל לשמש מוסדות שלטוניים. המבנה הראשי משמש את האקדמיה המלכותית לאמנויות, ושלושת אגפי המבנה (המזרחי, המערבי והדרומי) משמשים חמש אגודות מדעיות. בשל מיקומן באגפים המקיפים את חצר המבנה מכונות אגודות אלה "אגודות החצר" (the Courtyard Societies):
החברה הגאולוגית של לונדון (האגף הדרומי, וחלק מהאגף המזרחי)
החברה הלינאית של לונדון (האגף הדרומי וחלק מהאגף המערבי)
החברה המלכותית לאסטרונומיה (האגף המערבי)
החברה לעתיקות של לונדון (האגף המערבי)
החברה המלכותית לכימיה (האגף המזרחי)
היסטוריה

בית ברלינגטון היה בין המבנים הראשונים שנבנו צפונית לרחוב פיקדילי, בשנות ה-60 של המאה ה-17. בתקופה זו התפתחה העיר לכיוון מערב (אזור הווסט אנד ועשירי העיר ואצילה העדיפו להתרחק מהסיטי של לונדון ולגור באזור הכפרי הסמוך לוסטמינסטר ולמוסדות השלטון שבה. המבנה הראשון באתר הוקם על ידי המשורר סר ג'ון דנהאם בשנת 1665. המבנה היה עשוי אבנים אדומות, בסגנון אופייני, כאשר למבנה היו שתי קומות. ייתכן שדנהאם עצמו תכנן את המבנה וייתכן שנעזר בשירותי האדריכל יו מיי.
בניית המבנה לא הסתיימה ובשנת 1667 המבנה הבלתי מושלם נרכש על ידי ריצ'רד בויל, רוזן ברלינגטון (על שמו הוא נקרא כיום). ברלינגטון השלים את בניית המבנה ועבר להתגורר בו.
בשנת 1704 ירש את המבנה ריצ'רד בויל, רוזן ברלינגטון אשר לימים היה מתומכיה המובילים של האדריכלות הפלדיאנית באנגליה. בויל מינה את ג'יימס גיבס לשפץ את המבנה, וזה בנה את אכסדרת העמודים המעגלית למחצה בסגנון דורי שהוקמה במבנה.
בשנת 1717 לערך מונה קולן קמפבל להמשיך את עבודות שיקום המבנה, וזה הרחיב את המבנה בסגנון פלדיאני. קמפבל הפך את הקומה הראשונה לקומת מרתף, ובנה בקומה השנייה של המבנה את ה"פיאנו נובילה" (הקומה המרכזית) בסגנון ונציאני.
במותו של בויל עבר הבית לידי דוכסי דבונשייר, אשר לא היה להם צורך במבנה, מאחר שהם היו הבעלים של בית דבונשייר הסמוך. בשנת 1815 נמכר הבית ללורד ג'ורג' בסכום של 70,000 ליש"ט. ג'ורג' הורה על שיפוץ המבנה, ובשנת 1819 נבנה בניין הברלינגטון ארקייד בצידו המערבי של המבנה.
בשנת 1854 נמכר המבנה לממשלת בריטניה בסכום של 140,000 ליש"ט. הממשלה תכננה להרוס את המבנה ולהקים במקום קמפוס חדש עבור אוניברסיטת לונדון, אולם תוכנית זו ספגה ביקורת ציבורית רבה והוחלט לא לבצעה. בשנת 1857 עברו החברה המלכותית, החברה הלינאית והחברה הכימית (לימים החברה המלכותית לכימיה) למבנה.
בשנת 1867 התמקמה במבנה האקדמיה המלכותית לאמנויות אשר שכרה את המבנה המרכזי לתקופה של 999 שנים עבור דמי שכירות של 1 ליש"ט לשנה. משני צידי הכיכר המרכזית נבנו אגפים נרחבים יותר, בסגנון הדומה לסגנונו של קמפבל. אגפים אלה הושלמו בשנת 1873 והחברה הלינאית, החברה המלכותית והחברה המלכותית לכימיה עברו אליהם. בשנת 1874 התמקמו באגפי המבנה גם החברה הגאוגרפית המלכותית, החברה המלכותית לאסטרונומיה והחברה לעתיקות.
בשנת 1968 עברה החברה המלכותית למשכנה הנוכחי, בטרסת בית קרלטון והשטחים בהם השתמשה חולקו בין החברה המלכותית לכימיה והאקדמיה הבריטית. בשנת 1998 עברה האקדמיה הבריטית לבית קרלטון, ואת מקומה תפסה החברה המלכותית לכימיה.
לקריאה נוספת

Savage, Nicholas, Burlington House: An Architectural History of the Home of the Royal Academy of Arts, Royal Academy of Arts, 2018.‏ ISBN 978-1910350805
הערות שוליים

↑  The Royal Society of Chemistry/A history of Burlington House/The Story of Burlington House, rsc.org.
| הסיטי של וסטמינסטר |
| --- | --- | --- |
| שכונות | בייזווטר • בלגרביה • הוברן • הייד פארק • וסט אנד • ליסון גרוב • מיידה וייל (ונציה הקטנה) • מייפייר • מילבנק • מרילבון • נייטסברידג' • סוהו וצ'יינה טאון • סנט ג'ונס ווד • סנט ג'יימס • פדינגטון • פימליקו • פיצרוביה • קובנט גרדן • קווינז פארק |  |
| אתרים בעלי חשיבות | ארמון בקינגהאם • בית הגילדות של מידלסקס • בית הסעודות • בית קלרנס • הגלריה הלאומית • וייטהול • כיכר טרפלגר • מוזיאון טייט בריטניה • מנזר וסטמינסטר • רחבת משמר הסוסים • קתדרלת וסטמינסטר • מגרש הקריקט לורדס • בית ברלינגטון • טייברן |  |
| פארקים | גני קנזינגטון • הייד פארק • גרין פארק • פארק סנט ג'יימס • ריג'נטס פארק |  |
| אזורי בחירה | ריג'נטס פארק וקנזינגטון צפון • הסיטי של לונדון והסיטי של וסטמינסטר |  |
| ראו גם | אתרים נוספים בווסטמינסטר |  |
| --- | --- |
בקרת זהויות :  NLI: 987007601553905171  GND: 7517061-9  LCCN: n89628529  VIAF: 315944947   WorldCat (עם VIAF): 315944947
בית מכס

בית המכס בבריזבן, אוסטרליה
בית המכס הישן בטמפרה, פינלנד
בית המכס בסנקט פטרבורג
בית מכס הוא בניין ממשלתי שמפקח ואחראי על המכס במדינה. בית מכס ממוקם, בדרך כלל, בנמל ימי או בעיר שיש לה גישה לאוקיינוס.
בשל ההתקדמות במערכות המידע האלקטרוניות והגידול בהיקף הסחר הבינלאומי, בתי מכס ברחבי העולם הפסיקו את פעילותם והוסבו לשימושים אחרים, כגון מוזיאונים או מבנים אזרחיים. עם זאת, יש בתי מכס שעדיין פעילים, כגון בית המכס של ולטה במלטה.
ראו גם

עמיל מכס
הערות שוליים

↑  Borg, Joseph (1974). "The Custom House - Malta" (PDF). Scientia. 2: 59–63. ארכיון (PDF) מ-2019-05-07. נבדק ב-2021-11-29.
↑  Joseph Borg K.M., Ph.C., L.P. (1974).  Victor H. Sammut B.Sc. (ed.). "Our History". Scientia: The Custom House. ארכיון מ-2021-08-31. נבדק ב-2021-11-29.{{cite web}}:  תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007546407405171  LCCN: sh88004487 
ערך זה הוא קצרמרבנושא כלכלה ובנושא מבנים. אתם מוזמנים לתרום לוויקיפדיה ו.
בז חום

| בז חום |
| --- | --- |
 בז חום
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: בזאים
תת־סדרה:: תרופודה
משפחה:: בזיים
סוג:: בז
מין:: בז חום
שם מדעי
 Falco berigora ‏ויגורס והורספילד, 1827
תחום תפוצה


בז חום (שם מדעי: Falco berigora) הוא מין של עוף דורס מהסוג בז, החי באוסטרליה ובגינאה החדשה. שמו המדעי ניתן על שם האבוריג'ינים, החיים באותם אזורים בהם מצוי הבז.
אורכו של בז זה 40 עד 50 סנטימטרים והוא בעל נוצות חומות ומעט אדמדמות וקצוות הכנפיים שחורים. לעיתים נמצאים בגוונים בהירים מעט יותר וחלק מהאזורים מפוספסים מעט. הראש בהיר יחסית עם פסים כהים לאורך העיניים. המקור מעוקל וצבעו כחלחל-אפור עם בליטה שחורה בקצה. הלחיים והסנטר לבנים והכפות אפורות. שני הזוויגים דומים במראם וגודלם.
הבז הוא דורס פעיל יום המחפש בדאייה יונקים קטנים כמו מכרסמים או כיסאים קטנים וכן צעירי ארנבונים, עופות שונים, לטאות, נחשים ופרוקי-רגליים כמו עכבישים, נדלים או חרקים. בחורף הבזים מסתמכים בעיקר על תזונה של חרקים והם מלקטים אותם מהקרקע.
הבזים הם עופות מונוגמיים והנקבות מטילות בקנים מוכנים 2 עד 5 ביצים חומות-מנומרות. שני ההורים מטפלים ומביאים מזון לגוזלים.
תת-מינים

Falco berigora novaeguineae - מצוי במרכז ומזרח גינאה החדשה ובסביבת החופים הצפוניים של אוסטרליה.
Falco berigora berigora - מצוי לאורך אוסטרליה ובאי טסמניה.
הערות שוליים

↑  בז חום באתר הרשימה האדומה של IUCN
| --- | --- |
בקרת זהויות :  NLI: 987007537675005171
אקסמפל

| --- | --- |

אקסמל בהופעה חיה
 לידה:  20 ביוני 1982 (בן 42) לונדון, אנגליה
 שם לידה:  אליוט ג'ון גליב
 שם במה:  Example 
 מוקד פעילות:  הממלכה המאוחדת 
 תקופת הפעילות:  מ-2004
 מקום לימודים:  האקדמיה הטכנולוגית של אשקרופט, רויאל הולוויי של אוניברסיטת לונדון 
 סוגה:  האוס, דאנס
 שפה מועדפת:  אנגלית 
 חברת תקליטים:  סוני מיוזיק, מיניסטרי אוף סאונד 
 בן או בת זוג:  ארין מקנאוט (2013–?) 
 www.trythisforexample.com
 פרופיל ב-IMDb
 
אליוט ג'ון גליב (באנגלית: Elliot John Gleave; נולד ב-20 ביוני 1982) ידוע בעיקר בשם הבמה שלו אקסמפל (באנגלית: Example) הוא זמר, יוצר ומלחין בריטי.
שנותיו המוקדמות

גליב נולד במחוז האמרסמית' שבפולהאם שבדרום מערב לונדון. הוא הצעיר מבין שלושה אחים. גליב למד בימוי באוניברסיטת לונדון. לאחר סיום לימודיו עבד במשך כשנה באוסטרליה במחלקת האביזרים של סרטים כמו מלחמת הכוכבים - פרק 3: נקמת הסית'. לאחר מכן חזר לממלכה המאוחדת והחל לעבוד בערוץ קומדי סנטרל הבריטי וכמפיק ברשת MTV.
קריירה > 2004-2008: תחילת הקריירה ו-What We Made

בשנת 2004 החל גליב לעבוד על חומרים לאלבום סטודיו ראשון. לאחר מכן הוציא גליב גרסה משלו ללהיט של הזמרת לילי אלן, "Smile", שנקרא "Vile". בנובמבר 2006 יצא הסינגל הראשון מהאלבום שהיה "What We Made". הסינגל השני מהאלבום יצא במרץ 2007 והיה "You Can't Rap". ביוני יצא הסינגל השלישי מהאלבום שהיה "I Don't Want To". האלבום עצמו יצא ב-17 בספטמבר 2007 ונקרא "What We Made". שיריו של גליב קיבלו השמעות רבות ברדיו הבריטי ומפיקי מוזיקה מוכרים החלו להתעניין במוזיקה שלו. לאחר מכן הוציא אקסמפל את השיר "Me + Mandy" שהקליפ שלו צולם במשך 4 ימים ב-30 אתרים שונים.
קריירה > 2009-2010: Won't Go Quietly

הסינגל הראשון מאלבומו השני היה "Watch the Sun Come Up" שיצא ב-21 בספטמבר 2009. זהו הסינגל הראשון של אקסמפל שנכנס למצעד הבריטי כאשר הגיע למקום ה-20. הסינגל השני היה שיר הנושא של האלבום שנקרא "Won't Go Quietly". הסינגל יצא ב-17 בינואר 2010 והגיע למקום השישי במצעד. ב-13 ביוני יצא הסינגל השלישי מהאלבום שהיה "Kickstarts" שהגיע למקום השלישי במצעד והיה הגבוה ביותר של אקסמפל עד כה. אלבומו השני של אקסמפל נקרא "Won't Go Quietly" ויצא ב-20 ביוני 2010. האלבום זכה להצלחה רבה והגיע למקום הרביעי במצעד האלבומים הבריטי עם מכירות של מעל למאתיים אלף עותקים רק בממלכה המאוחדת. ב-12 בספטמבר יצא הסינגל הרביעי שהיה "Last Ones Standing". ב-1 באוקטובר יצא שיתוף פעולה של אקסמפל עם פרופסור גרין בשיר "Monster". הסינגל החמישי והאחרון מהאלבום היה "Two Lives" שיצא ב-14 בנובמבר. ב-15 בנובמבר יצא שיתוף פעולה מאת טינצ'י סטריידר בשיר "Game Over" שכלל אומנים כמו אקסמפל, פרופסור גרין, גיגס, דבלין, טייני טמפה וצ'יפ.
קריירה > 2011-2012: Playing in the Shadows

ב-17 באפריל 2011 יצא שיתוף פעולה של אקסמפל עם וורץ 32 בשיר "Unorthodox". ב-5 ביוני יצא הסינגל הראשון מאלבומו השלישי שנקרא "Changed the Way You Kiss Me" והגיע למקום הראשון בממלכה המאוחדת. ב-28 באוגוסט יצא הסינגל השני שהיה "Stay Awake" שהגיע אף הוא למקום הראשון. אלבומו השלישי של אקסמפל נקרא "Playing in the Shadows" ויצא ב-4 בספטמבר 2011. האלבום הגיע למקום הראשון בממלכה המאוחדת, ניו זילנד, אירלנד ואוסטרליה. ב-16 באוקטובר יצא שיתוף פעולה של אקסמפל עם ליידבאק לוק בשיר "Natural Disaster". הסינגל השלישי היה "Midnight Run" שיצא ב-4 בדצמבר.
קריירה > 2012-2013: The Evolution of Man

אקסמפל כתב את השיר "Chasing The Sun" עבור להקת הבנים המצליחה הוונטד. השיר זכה להצלחה רבה ואף נעשה לו רמיקס רשמי של הארדוול. בינואר 2012 חתם אקסמפל על חוזה הקלטות עם חברת מרקורי האמריקאית במטרה לפרוץ בשוק האמריקאי. ב-14 במרץ 2012 יצא שיתוף פעולה עם פלוקס פבילן בשיר "Daydreamer". ב-27 ביולי יצא שיתוף פעולה של אקסמפל עם הזמר קלווין האריס בשיר "We'll Be Coming Back". הסינגל הגיע למקום הראשון בארבע מדינות ולמקום השני בממלכה המאוחדת. הסינגל הראשון מאלבומו הרביעי היה "Say Nothing" שיצא ב-16 בספטמבר והגיע למקום השני במצעד השירים הבריטי. הסינגל השני מהאלבום היה "Close Enemies" שיצא ב-11 בנובמבר. אלבומו הרביעי של אקסמפל יצא ב-19 בנובמבר 2012 ונקרא "The Evolution of Man". האלבום הגיע למקום ה-13 במצעד האלבומים הבריטי. סיבוב ההופעות של אקסמפל שכלל 13 הופעות החל ב-11 בפברואר 2013 והסתיים ב-1 במרץ. הסינגל השלישי והאחרון מהאלבום היה "Perfect Replacement" שיצא ב-24 בפברואר ולא זכה להצלחה רבה.
קריירה > 2013-2014: Live Life Living

באפריל 2013 החל אקסמפל לעבוד על אלבומו החמישי. הסינגל הראשון מהאלבום יצא ב-6 בספטמבר 2013 ונקרא "All the Wrong Places". ב-4 בנובמבר יצא שיתוף פעולה של אקסמפל יחד עם ה-Pet Shop Boys בשיר "Thursday". ב-14 במרץ 2014 יצא הסינגל השני מהאלבום שנקרא "Kids Again". ב-22 ביוני יצא הסינגל השלישי מהאלבום שנקרא "One More Day (Stay with Me)". אלבומו החמישי של אקסמפל אשר נקרא "Live Life Living" יצא ב-7 ביולי 2014. הסינגל החמישי והאחרון מהאלבום היה "10 Million People" אשר יצא ב-5 באוקטובר.
קריירה > 2015-הווה: אלבום שישי

בסוף 2015 הודיע אקסמפל שבכוונתו לבלות יותר זמן עם משפחתו ולעבוד על חומר חדש לאלבום הבא שלו. הוא הפחית את כמות הופעותיו והחל לעבוד עם מוזיקאים כמו סיגמה ו-"Netsky". ב-10 ביולי יצא השיר "Whisky Story" בתור הסינגל הראשון מהאלבום שעתיד לצאת. הסינגל השני מהאלבום יצא ב-12 באוגוסט 2016, יותר משנה לאחר יציאת הסינגל הראשון, ונקרא "Later".
חיים אישיים

גליב נשוי לדוגמנית ארין מקנאוט. השניים התארסו בנובמבר 2012 והתחתנו ב-18 במאי 2013. ב-21 בדצמבר 2014 (זמן אוסטרליה) נולד בנם הראשון, אוונדר מקסוואל גליב, וב-12 בספטמבר 2017, בנם השני, אניו סטנלי גליב.
דיסקוגרפיה > אלבומי סטודיו

2007: What We Made
2010: Won't Go Quietly
2011: Playing in the Shadows
2012: The Evolution of Man
2014: Live Life Living
דיסקוגרפיה > אלבומי אוסף

2006: We Didn't Invent the Remix
אריק קנטור

אריק איוון קנטור (באנגלית: Eric Ivan Cantor; נולד ב-6 ביוני 1963) הוא פוליטיקאי לשעבר, עורך דין ואיש עסקים יהודי-אמריקאי. ייצג את המחוז ה-7 של וירג'יניה מטעם המפלגה הרפובליקנית בבית הנבחרים של ארצות הברית משנת 2001 ועד אוגוסט שנת 2014. משנת 2011 ועד יולי 2014 כיהן קנטור גם כמנהיג סיעת הרוב בבית הנבחרים.
קנטור היה הרפובליקני היהודי היחיד בבית הנבחרים. הוא יושב ראש קרן וירג'יניה-ישראל וידוע כתומך בישראל.
קנטור הפסיד ביוני 2014 בבחירות המקדימות של המפלגה הרפובליקנית, למועמד דייב בראט המזוהה עם תנועת מסיבת התה, ולאחר חודשיים פרש מהחיים הפוליטיים. לאחר פרישתו מונה לדירקטור בחברה Moelis & Company.
ביוגרפיה וקריירה

קנטור נולד בריצ'מונד, וירג'יניה וחי שם רוב חייו. אביו אדי קנטור היה בעל חברת נדל"ן ופעיל במפלגה הרפובליקאית ואמו מרי לי לבית הודס הייתה מורה. קנטור למד באוניברסיטת ג'ורג' וושינגטון, קיבל תואר במשפטים ממכללת ויליאם ומרי בווירג'יניה ותואר שני בפיתוח נדל"ן מאוניברסיטת קולומביה בניו יורק. קנטור נשוי לדיאן פיין ולזוג שלושה ילדים: איוון, ג'ינה ומייקל.
קריירה

הוא החל את הקריירה הפוליטית שלו עוד כסטודנט באוניברסיטת ג'ורג' וושינגטון והתמחה אצל חבר הקונגרס, טום ביילי. אחרי שעבד בהתמחות פרטית כעורך דין, נבחר לבית הנבחרים המדינתי של וירג'יניה, שבו כיהן מ-1992 ועד 2001 השנה שבה נבחר לבית הנבחרים של ארצות הברית.
בתקופת כהונתו השנייה בבית הנבחרים, כיהן כסגן ראשון למצליף הרפובליקני. ב-2008 נבחר למצליף הסיעה וב-2011 למנהיג הרוב, התפקיד השני בחשיבותו בבית הנבחרים.
בבחירות 2002 לבית הנבחרים, קנטור נבחר מחדש, כאשר הביס את המתחרה בן ל. ג'ונס. בבחירות של שנת 2006, קנטור הביס את יריביו ג'ים נחמן, המועמד הדמוקרטי, וד"ר בראד באלטון, בקבלו 64% מהקולות.
ב-8 ביוני 2005, הוא ביקר את הווארד דין, יו"ר הוועד הדמוקרטי הלאומי, על שהתייחס למפלגה הרפובליקנית כ"מפלגה נוצרית לבנה" .
קנטור חולל סערה כשציטט את ברק אובמה כאילו אמר שישראל היא "פצע במזרח התיכון". למעשה אמר אובמה כי הסכסוך בין ישראל לערבים הוא הפצע.
לקראת הבחירות לנשיאות ארצות הברית ב-2008 נחשב קנטור כבחירה אפשרית למועמדות הרפובליקנית לתפקיד סגן נשיא ארצות הברית, לצידו של המועמד הרפובליקני לנשיאות ג'ון מקיין. בסופו של דבר העדיף מקיין את שרה פיילין.
קנטור הפסיד ביוני 2014 בבחירות המקדימות של המפלגה הרפובליקנית למועמד דייב בראט המזוהה עם תנועת מסיבת התה. היה זה אחד ההפסדים המפתיעים ביותר במערכת הבחירות, כיוון שהסקרים ניבאו יתרון של 30 אחוז לקנטור והוא הוציא פי 40 יותר מיריבו. ביולי 2014 התפטר מתפקיד מנהיג הרוב ובאוגוסט התפטר מחברותו בבית הנבחרים (כהונתו הייתה אמורה להסתיים בינואר 2015).
עמדותיו

באוקטובר 2002, הצביע בעד ההסמכה לשימוש בכוח צבאי בעיראק. בינואר 2007, הוא תמך בתוספת חיילים לעיראק ויזם הצעת חוק בנושא, בניגוד להצעות נסיגה שונות, על אף חוסר הפופולריות הגובר של המלחמה בעיראק.
קנטור מחזיק בעמדות שמרניות ביותר. הוא זוכה לאהדת האגף הימני הכלכלי במפלגה, בשל תמיכתו בריסון תקציבי ובקידוחי נפט באלסקה. הוא נחשב עוין לזכויות הומוסקסואלים ולזכותה של אישה לעבור הפלה מלאכותית. הוא הביע התנגדות לחקר תאי גזע עובריים אף על פי שזו נחשבת לעמדה נדירה בקרב יהודים.
בסוף ספטמבר 2008 פעל קנטור לריכוך תוכנית החירום הכלכלית שהציע ממשל ג'ורג' בוש לעצירת משבר הסאבפריים. בעיניו חרגה התוכנית, שבמסגרתה ייקנו נכסים לא נזילים של המערכת הפיננסית בידי המדינה, מעקרונות המשק החופשי, ולכן הציע כאלטרנטיבה שהמדינה תסתפק בביטוח אותם נכסים. בסופו של דבר תמך בהצעת הממשל.
הערות שוליים

↑  Facebook, Twitter, Show more sharing options, Facebook, Twitter, LinkedIn, Email, Copy Link URLCopied!, Print, Israel's true friends, Los Angeles Times, ‏2008-01-11 (באנגלית אמריקאית)
↑  Eric Cantor on the Issues, www.ontheissues.org
↑  Rep. Eric Cantor (R-VA) :: Chief Deputy Whip, web.archive.org, ‏2008-03-26
↑  Text of H.Res. 575 (109th): Asserting that Hamas and other terrorist organizations should not participate in elections held ... (Passed the House version), GovTrack.us (באנגלית)
↑  Rep. Eric Cantor (R-VA): News: 06/28/2006, web.archive.org, ‏2007-06-24
| --- | --- |
בקרת זהויות :  ISNI: 0000 0000 7946 5847  LCCN: n2010032226  SNAC: w6vj6dnv  SUDOC: 237907704  US Congress: C001046  VIAF: 121081664   WorldCat (עם VIAF): 121081664
בצל כבוש

| --- | --- |

 
 מאכלים
 סוג:  מזון, מוחמץ, בצל 
 מוצא:  הממלכה המאוחדת 
 מרכיבים עיקריים:  בצל 
 
בצל כבוש הוא מאכל פופולרי במטבח הבריטי. מאכל זה הוא בצל פרוס או בצל פנינה המוחמץ בתמיסה של חומץ ומלח ולעיתים בתוספת תבלינים נוספים.
במטבח האנגלי נהוג להגיש את הבצל לצד פיש אנד צ'יפס, בתוך כריך גבינה, או בקוקטייל גיבסון (סוג של קוקטייל מרטיני בו מוחלף הזית בבצל פנינה כבוש).
במטבח הקנטונזי ובייחוד בהונג קונג מוגשים בצלי פנינה כבושים כמתאבנים.
בית הכנסת החופשי ע"ש סטיבן וייז

| --- | --- |

 מידע כללי
 סוג:  בית כנסת 
 על שם:  סטיבן שמואל וייז 
 מיקום:  מנהטן 
 מדינה:  ארצות הברית 
 הקמה ובנייה
 תקופת הבנייה:  ? – 5 בינואר 1950
 תאריך פתיחה רשמי:  5 בינואר 1950 
 קואורדינטות:  40°46′26″N 73°58′44″W﻿ / ﻿40.7739°N 73.9789°W﻿ / 40.7739; -73.9789
 www.swfs.org
  (למפת מנהטן מוגדלת) בית הכנסת החופשי ע"ש סטיבן וייז(למפת מנהטן רגילה) בית הכנסת החופשי ע"ש סטיבן וייז
 
בית הכנסת החופשי ע"ש סטיבן וויז (באנגלית: Stephen Wise Free Synagogue) הוא בית כנסת רפורמי בעיר ניו יורק, שהוקם בשנת 1907 על ידי הרב סטיבן וייז. בית הכנסת נמצא ברחוב 68 מערב, באפר וסט סייד, מנהטן.
הקמת בית הכנסת

בשנת 1905 היה הרב וייז, ששימש באותו זמן כרב קהילה בפורטלנד אורגון, מועמד למשרת הרב של בית הכנסת עמנו-אל בניו יורק. הוא ויתר על המשרה כשהתברר לו שדרשות הרב שם מחייבות אישור מראש של הנהלת בית הכנסת. כתגובה החל לפעול להקמת "בית כנסת חופשי". בינואר 1906 פרסם הניו יורק טיימס מכתב של וייז בו העלה את שאלת החופש של הרב לדרוש בהתאם למה שנראה לו כנכון. העיתון ציין שוייז מתעתד להגיע לעיר על מנת להקים ולהוביל "תנועה דתית יהודית עצמאית". תוך זמן קצר כבר קיים תפילות בשני אתרים במנהטן. באספה שהתקיימה ב-15 באפריל 1907 הוחלט על הקמת "בית הכנסת החופשי". באספה הודיע הנרי מורגנטאו (האב), שהיה לנשיא הראשון של הקהילה, ש"הקהילה תהיה ארגון חופשי ודמוקרטי".
בשנת 1911 נרכשו מספר בניינים ברחוב 68 מערב, השטח עליו הוקם בהמשך המשכן הקבוע של בית הכנסת. אבן הפינה למשכן הקבוע הונחה ב-1940, אולם בעקבות המתקפה על פרל הארבור וכניסת ארצות הברית למלחמת העולם השנייה נדחתה הבנייה עד תום המלחמה. בניין בית הכנסת נחנך ב-5 בינואר 1950.